Derde verdagte vas vir Elsiesrivier-moorde | Maroela Media
'n Derde verdagte is in hegtenis geneem in verband met die moord op vier mense gisteraand in Elsiesrivier in die Wes-Kaap.
Brig. Novela Potelwa, woordvoerder van die polisie, het gesê 'n 27-jarige verdagte is vanoggend in hegtenis geneem nadat twee verdagtes vroeër vanoggend in verband met dié grusame moorde aangekeer is.
Dit volg ná gisteraand se moord op 'n 10-jarige meisie, twee 12-jarige seuns en 'n 19-jarige man in Northmead Hof in Meltonweg. Twee vroue, albei in hulle vroeë 30's, is in die voorval gewond.
Maroela Media het vroeër berig 'n deurnagsoektog deur lede van die teenbende-eenheid (AGU) en die Elsiesrivier-polisie se misdaadvoorkoming- en misdaadintelligensie‑eenheid het daartoe gelei dat 'n 30-jarige verdagte in dieselfde gebied van die moorde vasgetrek is. 'n Paar uur later is nog 'n verdagte, 36 jaar oud, in hegtenis geneem.
Die derde verdagte sal saam met die ander twee verdagtes binnekort in 'n hof verskyn.
Die polisie kon nie vanoggend bevestig dat die motief vir die moorde bendeverwant is nie, maar sê die moontlikheid word ondersoek. Volgens gerugte was die jong man, Vineto Afrika, 'n lid van die Dissipel-bendegroep. Dié bendegroep is saam met die Bad Boys en die Terribles bekend vir hulle bedrywighede in die Elsiesrivier-omgewing.
Volgens 'n gemeenskapsleier in Elsiesrivier, Steve Ross, is die orde binne die Dissipels-bendegroep versteur nadat hulle leier, bekend as Appel, doodgeskiet is. Volgens Ross kan die voorval van gisteraand as 'n geteikende moord beskou word.
Volgens die Western Cape Gangwatch is die Wendy-huis waarin die slagoffers was, se voordeur afgeskop waarna die verdagtes op die inwoners begin losbrand het. Die twee vroue het na bewering op die bed gelê, terwyl die kinders televisie gekyk het. Die verdagtes het van die toneel gevlug waarna die gewonde vroue buite hulp gaan soek het.
Kaapse Vlakte moorde Wes-Kaap
Baie sterkte aan die mammas wat agterbly. :(
Geen parool doodstraf
Net moord en doodslaan in die nuwe SA, en ANC se nee vir 'n referendum om die doodstraf terug te bring. Laat die mense van SA hulle kruise trek vir 'n ja of nee stem om die doodstraf terug te bring. Dit is demokrasie !
stemvee sal dit beveg en sien hulle is meerderheid. so jammer
Die weermag kamtig daar maar dit hou net aan. Swak pateties elke dag lees ons van moorde. Wanneer gaan dit ooit ophou